হাসপাতাল সূত্রে জানা গিয়েছে, মহিলা ওয়ার্ডে ভর্তি ছিলেন ওই রোগী। তাঁর অবস্থায় খুব গুরুতর ছিল না। চিকিত্সার খাতিরেই তাঁকে এদিন একটি ইঞ্জেকশন দেওয়ার কথা ছিল। 
 নিজস্ব প্রতিনিধি: ইঞ্জেকশনে তাঁর বড় ভয়। চিকিত্সক-নার্সদের সেকথা জানিয়েছিলেনও তিনি। কিন্তু অল্প বিস্তর বোঝানো হলেও, চরম ব্যস্ততার মধ্যে ওই মহিলার কথাকে খুব একটা আমল দিতে চাননি কেউ। কিন্তু চোখের নিমেশে যে এই কাণ্ড ঘটাবেন, তা বোঝা দুস্কর। ইঞ্জেকশনের হাত থেকে বাঁচতে হাসপাতালের জানালা থেকে ঝাঁপ দিলেন এক মহিলা। আর জি কর হাসপাতালের এই ঘটনায় বিস্মিত চিকিত্সক থেকে রোগীর আত্মীয়রাও। হাসপাতাল সূত্রে জানা গিয়েছে, মহিলা ওয়ার্ডে ভর্তি ছিলেন ওই রোগী। তাঁর অবস্থায় খুব গুরুতর ছিল না। চিকিত্সার খাতিরেই তাঁকে এদিন একটি ইঞ্জেকশন দেওয়ার কথা ছিল। নার্সদের মুখে সে কথা শোনা মাত্রই বেঁকে বসেন ওই মহিলা। অভিযোগ, সকলের অলক্ষ্যে আচমকাই জানালা ভেঙে পালাতে গিয়ে পড়ে যান তিনি। গুরুতর জখম অবস্থায় তাঁকে উদ্ধার করে পুলিস ও হাসপাতাল কর্তৃপক্ষ। ঘটনার তদন্তে টালা থানার পুলিস।